Coordenadas: 51°30′34″N 0°07′41″O﻿ / ﻿51.5094, -0.1281

Non confundir con National Portrait Gallery de Washington ou National Gallery.

A **National Portrait Gallery** (en galego: Galería Nacional de Retratos) é un dos museos máis famosos de Londres. Non debe confundirse coa National Portrait Gallery de Washington, Estados Unidos.

A súa colección está formada por retratos de personaxes destacados da historia; o edificio está construído xusto detrás da National Gallery.

A colección
-----------

Foi fundada en 1856 co espírito victoriano do idealismo e a educación a través do exemplo; o obxectivo da colección era reunir retratos dos grandes e poderosos de Gran Bretaña para que inspirasen a outros. A colección inclúe fotografías e pinturas, ademais de caricaturas, debuxos e esculturas. A National Portrait Gallery alberga, entre outros retratos famosos, o *Retrato Chandos*, posiblemente a imaxe máis coñecida de William Shakespeare.

Non todos os retratos son excepcionais artisticamente, como si o son os de Anton van Dyck ou os autorretratos de William Hogarth, Sir Joshua Reynolds e outros artistas británicos importantes. Outros, como un retrato de grupo dos participantes na conferencia de Somerset House de 1604, son importantes ao ser un documento histórico. Así, a miúdo, o valor dun traballo como curiosidade ou documento é maior que o seu valor artístico, como no caso do retrato anafórmico de Eduardo VI de William Scrots, ou unha escultura da Raíña Vitoria e o Príncipe Alberte con roupa medieval.

Nun principio, para que o retrato se incluíse na colección, o personaxe debía morrer. Na actualidade esta norma non se cumpre, e pódense ver retratos do xogador de fútbol Bobby Charlton, do príncipe Carlos de Inglaterra ou a súa nai a raíña Isabel II.

A Galería mudouse ao seu edificio actual, ao norte de Trafalgar Square, en 1896. O edificio foi deseñado por Ewan Christian nun estilo neo-renacentista, e construído por Shilliote & Son; foi ampliado en dúas ocasións. A primeira ampliación foi inaugurada por Lord Duveen en 1933, e trátase dunha á que percorre Orange Street; a segunda ampliación abriu en 2000 e foi realizada por Christopher Ondaatje. A á Ondaatje ocupa un espazo situado entre os edificios do século XIX da National Gallery e o edificio da National Portrait Gallery, e é notable pola súa escaleira mecánica de dous pisos que leva aos visitantes á parte máis antiga da colección, os retratos dos Tudor.

En xaneiro de 2008, a Galería recibiu a maior doazón da súa historia, 5 000 000 de libras, feita polo millonario estadounidense Randy Lerner.

Actualmente a colección da National Portrait Gallery está composta por uns 10 000 obxectos, entre cadros, esculturas, caricaturas e debuxos.

Directores
----------

* George Scharf - 1857-1894/5
* Lionel Cust - 1895-1909
* Charles John Holmes - 1909-1916
* James Milner - 1917-1927
* Sir Henry Hake - 1927-1951
* Charles Kingsley Adams - 1951-1964
* David Piper - 1964-1967
* Roy Strong - 1967-73
* John Hayes - 1974-94
* Charles Saumarez Smith - 1994-2002
* Sandy Nairne - 2002-presente

Galería de obras
----------------

* Retrato de sir Walter Raleigh, miniatura de Nicholas Hilliard.*Retrato de sir Walter Raleigh*, miniatura de Nicholas Hilliard.
* Retrato alegórico de lady Digby, por Anton van Dyck.*Retrato alegórico de lady Digby*, por Anton van Dyck.
* Johann Christian Bach, obra de Thomas Gainsborough.*Johann Christian Bach*, obra de Thomas Gainsborough.
* Giuseppe Baretti, por Joshua Reynolds.*Giuseppe Baretti*, por Joshua Reynolds.

Notas
-----

1. 1 2  Véxase en: Top 100 Art Museum Attendance, *The Art Newspaper*, 2014.
2. 1 2  Véxase en: Latest Visitor Figures, ALVA, 2014.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***National Portrait Gallery Modificar a ligazón no Wikidata*** |

### Outros artigos

* Casa das Ciencias
* National Gallery

### Ligazóns externas

* Páxina oficial da **National Portrait Gallery**
* Catálogo completo ilustrado. Arquivado 10 de decembro de 2006 en Wayback Machine.
* National Portrait Gallery: Guía do Visitante por John Cooper (nova edición de 2006) Arquivado 09 de decembro de 2006 en Wayback Machine.
* Buscador da colección Arquivado 19 de decembro de 2006 en Wayback Machine.
* National Portrait Gallery no Castelo de Bodelwyddan Arquivado 05 de febreiro de 2007 en Wayback Machine.

|  |  |
| --- | --- |
| Control de autoridades | 
* Wd: Q238587
* WorldCat
* VIAF: 121893961
* BMT: 39917
* BNF: 12113228g
* CANTIC: a11393294
* EBID: ID
* GeoNames: 6619834
* GND: 1003467-5
* GRID: grid.499445.1
* ISNI: 0000 0001 2149 6058
* LCCN: n79113062
* MAG: 1297473319
* Songkick: 492696
* SUDOC: 029524199
* ULAN: 500226159

 |